Държавен вестник, бр. 79, 2024 г., стр. 37

БРОЙ  79	
Д Ъ Р Ж А В Е Н  В Е С Т Н И К 	
СТР.  37   
актове и международните договори, по които 
Република България е страна.
(2) Удостоверение APOSTILLE се издава 
от изпълнителния директор на центъра или 
упълномощени от него длъжностни лица.
Чл. 44. (1) Желаещите да получат удосто­
верение APOSTILLE подават заявление по 
образец, утвърден от изпълнителния директор 
на центъра.
(2) Заявленията се подават лично от зая­
вителя или чрез упълномощено от него лице:
1. по електронен път;
2. устно или на хартиен носител – на място 
в центъра;
3. на хартиен носител – чрез лицензиран 
пощенски оператор.
Чл. 45. (1) Преди издаване на APOSTILLE 
длъжностните лица извършват експертиза на 
образователните и удостоверителните доку­
менти, подлежащи на удостоверяване.
(2) Когато се иска издаване на APOSTILLE 
на документи, удостоверяващи факти и об­
стоятелства, които са служебно известни на 
центъра или за които може да се направи 
служебна проверка, или се отнасят до данни, 
които са вече създадени, събрани или изменени 
от друг административен орган, съответните 
документи не се прилагат, а се посочват в 
заявлението по начин, който позволява удос­
товеряването и проверката на съответните 
факти и обстоятелства по служебен път.
(3) При необходимост може да бъде по­
искана информация от висшите училища и 
научните организации, от институциите в 
системата на предучилищното, училищното и 
професионалното образование и обучение и от 
Министерството на образованието и науката 
и неговите звена в качеството им на органи, 
първични администратори на данни, съглас­
но § 1, т. 5 от допълнителните разпоредби на 
Административнопроцесуалния кодекс.
Чл. 46. (1) С електронен APOSTILLE се 
удостоверява:
1. електронно подписан документ;
2. копие на документ, изтеглен от съответ­
ния електронен регистър;
3. сканирано копие на предоставен оригинал 
на хартиен документ, когато документът не е 
наличен в съответния електронен регистър.
(2) С хартиен APOSTILLE се удостоверява:
1. предоставен в центъра оригинал на хар­
тиен документ;
2. копие на предоставен в центъра оригинал 
на хартиен документ или на документ, изтеглен 
от съответния електронен регистър.
Чл. 47. Всички издадени удостоверения 
APOSTILLE се съхраняват в Регистър на изда­
дените удостоверения APOSTILLE. Издадените 
електронни удостоверения APOSTILLE се 
съхраняват в регистъра като общ файл заедно 
с документа, за който са издадени. Издадените 
удостоверения APOSTILLE на хартиен носител 
се сканират в общ файл заедно с документа, за 
който са издадени и се съхраняват в регистъра.
Г л а в а  с е д м а
ОРГАНИЗАЦИЯ НА РАБОТАТА 
НА ЦЕНТЪРА
Чл. 48. (1) Дирекциите от общата и спе­
циализираната администрация на центъра 
осъществяват дейността си в съответствие с 
функционални характеристики, разработени 
въз основа на този правилник. 
(2) Дирекциите изпълняват и други дейнос­
ти, възложени им от изпълнителния директор 
на центъра с вътрешни правила, процедури, 
инструкции или конкретни заповеди.
Чл. 49. (1) Директорите на дирекции пла­
нират, организират, координират, контролират, 
отчитат и носят отговорност за дейността и 
изпълнението на задачите в съответствие с 
функционалните характеристики на дирек­
циите.
(2) Директорите на дирекции предлагат на 
главния секретар мерки за подобряване на 
организацията на дейността на ръководеното 
от тях административно звено.
Чл. 50. Служителите в центъра изпълняват 
възложените им задачи съобразно този пра­
вилник и длъжностните им характеристики.
Чл. 51. (1) Работното време на служите­
лите е 8 часа дневно и 40 часа седмично при 
5-дневна работна седмица.
(2) Работното време по ал. 1 е с променливи 
граници от 8,00 до 18,30 ч. със задължително 
присъствие в периода от 10,00 до 16,00 ч. и с 
обедна почивка 30 минути в периода от 12,00 
до 14,00 ч. В тези случаи извън времето на 
задължителното присъствие служителите 
могат да отработват дневното работно време 
през определени дни в следващия или в друг 
ден от същата работна седмица.
(3) Критериите за определянето на служите­
лите с работно време с променливи граници, 
условията и редът за изпълнението на техните 
задължения и за отчитане на работното време 
се уреждат с вътрешни правила.
Чл. 52. Въпросите, свързани с организа­
цията на работата, се конкретизират в Пра­
вилник за вътрешния трудов ред, вътрешни 
правила, инструкции и процедури, утвърдени 
от изпълнителния директор.
ЗАКЛЮЧИТЕЛНА РАЗПОРЕДБА
Параграф единствен. Правилникът се из­
дава на основание чл. 60, ал. 2 от Закона за 
администрацията и отменя Правилника за 
устройството и дейността на Националния 
център за информация и документация (обн., 
ДВ, бр. 59 от 2018 г.; изм. и доп., бр. 84 от 
2019 г. и бр. 21 от 2020 г.).
Министър: 
Галин Цоков